
Pozitiviţtii logici ar fi considerat teoria corzilor ca o metafizică speculativă. 
Aspectul instrumentalist al pozitivismului logic nu corespunde cu opiniile 
teoreticienilor corzilor. 

Din punctul de vedere al falsificaţionismului lui Popper/ distingem clar între 
contextul descoperirii şi contextul de justificare. în contextul descoperirii nu există 
reguli metodologice, dar există norme stricte pentru testarea ipotezelor, evitând pe cât 
posibil ipotezele ad-hoc, care trebuie să fie oricum independent verificabile. Teoria 
corzilor nu a fost testată încă şi a intrat deja într-o fază de ipoteze ad-hoc. Dar nici nu 
a fost refutată deocamdată, iar teoria permite testarea prin experimente, chiar dacă 
deocamdată nu există tehnologia necesară pentru a elabora aceste experimente. O 
situaţie neprevăzută de Popper? 

Kuhn a adoptat o perspectivă externalistă în filosofîa ştiinţei. Nu întotdeauna 
motivaţiile ştiinţifice reuşesc să explice schimbările de paradigmă, în această ecuaţie 
putând intra şi alte cauze externe, inclusiv cele sociale.^ Teoria lui Kuhn este mai 
degrabă o relatare a istoriei ştiinţei, retrospectivă, nu a avut niciodată drept scop să 
ofere o metodologie cu forţă normativă Conform multor cercetători, scopul său nu este 
de a oferi criterii pentru schimbările de paradigme.3 Teoria revoluţiilor ştiinţifice a lui 
Thomas Kuhn prin schimbarea "paradigmelor" se poate aplica şi teoriei corzilor ca o 
nouă paradigmă în fizica energiei înalte. Dar o schimbare de paradigmă presupune 
renunţarea la vechea paradigmă, trecându-se printr-o perioadă de "criză" în care apar 
anomalii, şi observaţii care contrazic vechea paradigmă.4 Anomaliile sunt discrepanţe 
între teorie şi experiment. Dar în teoria corzilor nu există experimente, iar problemele 
de natură teoretică au fost cunoscute de la început. Astfel, noua paradigmă nu pare cu 
nimic mai bună ca cea veche. 

întrucât teoria corzilor nu a fost până în prezent capabilă să explice fenomenele, 
ar putea părea că aceasta confirmă opinia lui Feyerabend că nu există o "metodă" a 
ştiinţei. Şi totuşi, teoria corzilor este în continuare cel mai activ program de cercetare 
pentru gravitaţia cuantică. Dar, faţă de alte teorii nefalsificabile, aceasta are ceva în 
plus, special: limbajul matematic, cu o logică clară a decucţiilor. Până la un punct poate 


^ Karl Raimund Popper, The Logic of Scientific Discovery (Psychology Press, 2002). 

^ Thomas S. Kuhn şi Jim Conant, The Road Since Structure: Philosophical Essays, 1970-1993, with an 
Autobiographical Interview (University of Chicago Press, 2000), 286-87. 

^ Keizo Matsubara, Stringed Along Or Caught in a Loop?: Philosophical Reflections on Modern Quantum 
Gravity Research (Filosofiska Institutionen, Uppsala universitet, 2012). 

Imre Lakatos, The Methodology of Scientific Research Programmes: Volume 1: Philosophical Papers 
(Cambridge University Press, 1980), 202. 

reproduce teoriile clasice gauge şi relativitatea generală. Şi există speranţa ca într-un 
viitor nu foarte îndepărtat să se poată elabora experimente care să verifice teoria. 

Teoria corzilor este denumită de Keizo Matsubara un "program de cercetare" şi 
acest lucru este în sensul luî Lakatos.s Hacking a preluat teoria lui Lakatos,^ dar nu ca 
normă metodologică, mai degrabă ca o metodă de reconstrucţie raţională a perioadelor 
istoriei ştiinţei. Keizo Matsubara susţine metodologia lui Lakatos, evidenţiind 
principalele sale caracteristici în cazul teoriei corzilor: 7 
Nucleul dur: 

1. Obiectele fundamentale nu sunt particule punctuale, ci obiecte extinse, corzi sau 
brane. 

2. Acceptarea ipotezelor de bază ale mecanicii cuantice aşa cum sunt date. 

3. Necesitatea supersimetriei teoriei. 

Centura de protecţie: 

• Diferitele variante ale teoriei corzilor sunt diferitele formulări teoretice, nu 
teorii diferite. 

• Dimensiunile compacte sunt prea mici pentru a fi observate cu tehnologia 
actuală. 

• Explicarea valorilor constantelor naturii presupunând un peisaj al 
universurilor. 

Euristica pozitivă: 

1. Explicarea diversităţii particulelor ca simple manifestări ale unui tip 
fundamental de obiecte. 

2. Derivarea constantele naturii 

3. Unificarea modelului standard cu gravitaţia. 

Euristica negativă: 


^ Keizo Matsubara, „Realism, Underdetermination and String Theory Dualities”, Synthese 190, nr. 3 (2013): 
471^89. 

® lan Hacking, „Representing and Intervening by lan Hacking”, Cambridge Core, octombrie 1983, 
https://doi.org/10.1017/CB09780511814563. 

^ Matsubara, Stringed Along Or Caught in a Loop? 

1. Nu se permite niciun argument modus tollens să fie îndreptat împotriva 
nucleului dur. 


Comparativ cu celelalte programe teoria corzilor pare să fie mai progresiv într- 
un sens mai general. Iar distincţia program progresiv/degenerativ nu se poate face 
întrucât lipsesc testele empirice. Dar încercările eşuate ale teoreticienilor pe parcursul 
unei mari perioade de a determina constantele naturii pornind de la principiile teoriei 
se poate considera ca fiind o fază degenerativă în sensul lui Lakatos în care 
conastatătile empirice determină dezvoltarea teoretică, deşi în acest caz rezultatele 
empirice erau cunoscute în avans, şi nu prezise. Concluzia lui Matsubara este că teoria 
corzilor este un program degenerativ, şi deci ar trebui respins dacă ar exista un 
program rival la fel de progresiv, s Din păcate, în prezent celelalte programe de 
cercetare sunt cel puţin la fel de neconcludente. 

Referitor la aplicarea metodologiei lui Lakatos la teoria corzilor, Quine a 
afirmat: 


"Consider că teoria lui Lakatos, MSRP, este cea mai rezonabilă analiză a dezvoltării 
ştiinţifice; se potriveşte unui număr destul de mare de episoade din istoria ştiinţei şi 
cred că aceasta atinge echilibrul corect între o descriere descriptivă şi normativă a 
ştiinţei. De asemenea, este, într-o oarecare măsură, utilă pentru discutarea teoriei 
corzilor şi a concurenţilor săi, în prîncîpal a gravîtaţîeî cuantice în bucle. Cu toate 
acestea, nu se poate spune cu adevărat că un program [dîn cele enumerate] este 
progresiv şî celălalt degenerativ, deoarece distincţia şl comparaţia se fac în termeni de 
dezvoltare teoretică şl empirică, şl nu s-a produs nlclo dezvoltare empirică. Pe de altă 
parte, fără a folosi criteriile Iul Lakatos şl în loc să se bazeze doar pe noţiunea noastră 
oarecum vagă de dezvoltare, cineva este tentat să spună că teoria corzilor a fost teoretic 
progresivă, dar nu progresivă empiric. S-ar putea spune că adepţii teoriei corzilor cred 
că progreslvltatea teoretică este suficientă pentru a continua lucrul la teorie, în timp ce 
criticii cred că nu este.”? 

Cartwright şi Frigg au ajuns la concluzii similare analizând teoria corzilor prin 
prisma metodologiei lui Lakatos, evaluând gradul de progresivitate al teoriei în funcţie 
de: gama de aplicaţii empirice, predicţiile de succes, reproducerea noilor tehnologii, 
răspunsul la probleme, coerenţa, eleganţa, puterea explicativă, adevărul. Concluzia lor 
a fost că teoria corzilor a fost progresivă ca putere explicativă şi unificatoare, dar 
aceasta este insuficient pentru a afirma progresivitatea teoriei în general. Dar autorii 


® Matsubara. 

® W. V. Quine, Ontological Relativity & Other Essays (New York: Columbia University Press, 1969), 72. 

nu recomandă respingerea teoriei, făcând apel la toleranţa metodologică propusă de 
Lakatos.i° 

Reiner Hedrich afirmă că în prezent "teoria corzilor" nu este deloc o teorie, ci o 
structură labirintică a procedurilor şi intuiţiilor matematice. Singurele motivaţii ale 
sale faţă de GCB sunt incompatibilitatea reciprocă a modelului standard al teoriei 
câmpului cuantic şi a relativităţii generale, şi metafizica programului de unificare a 
fizicii.il Amânarea unei decizii filosofice asupra teoriei corzilor pentru după 
consolidarea programului de cercetare ar putea să conducă la condiţii mai adecvate 
pentru o evaluare. 

Marele atu al teoriei este speranţa că ea va reuşi să unifice cele două teorii 
aparent incompatibile, cuantică şi relativitatea generală, şi implicit toate forţele 
fundamentale, într-o mare teorie unificată. în plus, teoria s-a conformat unei abordări 
considerate fundamentale în metodologîa ştiinţîfică de Eînstein, Duhem, şi alţii: 
simplificarea. Teoria corzilor a unificat modelul standard şi TGR, fiind în acest sens un 
model ”maî bun” chiar dacă încă nu face predicţii.i^ Greene apreciază şi "eleganţa" sa. 13 


N. Cartwright şi Roman Frigg, „String Theory Under Scnitiny” (2008), 14-15. 

Reiner Hedrich, „The Internai and Externai Problems of String Theory: A Philosophical View”, Journal for 
General Philosophy of Science / Zeitschrift fiir Allgemeine Wissenschaftstheorie 38, nr. 2 (2006): 261-278. 

Hakon Enger, „String Theory and the Scientific Method”, 2003, http://home.simula.no/~henger/pubPmnvit- 
essay.pdf. 

Brian Greene, The Elegant Universe: Superstrings, Hidden Dimensions, and the Quest for the Ultimate 
Theory, 2nd ed. edition (New York London: W. W. Norton & Company, 2010), 137. 

Anomalii ale teoriei corzilor 

Unele dintre predicţiile făcute de teoreticienii corzilor, precum găurile negre 
microscopice şi particulele super-simetrice cu energie scăzută, au fost falsificate prin 
observaţie.i4 Dar aceste probleme nu refulează teoria, deoarece sunt observaţii 
indirecte, mai degrabă decât rezultate directe ale teoriei. 

în cazul teoriei corzilor, aspectele experimentale sunt dincolo de capacitatea 
noastră tehnologică, Dar faptul că toate predicţiile teoriei au fost până acum 
falsificate este o problemă. în plus problema peisajului este o altă problemă care face 
ca teoria să nu fie falsificabilă. Pentru a rezolva această problemă s-a propus apelarea 
la principiul antropic, conform căruia putem alege din diferite permutări acele 
universuri care creează condiţii potrivite pentru apariţia vieţii, dar acest principiu 
este controversat. 17 O altă problemă ţine de materia/energia întunecată, care nu sunt 
prezise de teoria corzilor. 

în momentul în care teoria corzilor şi-a schimbat domeniul de aplicare (şi în 
acest context şi toate cerinţele unui program de cercetare, inclusiv strategia) de la fizica 
hadronilor la gravitaţia cuantică, au început să apară problemele interne care, prin 
încercarea de eliminare a acestora cu ipoteze ad-hoc, au condus la alte probleme 
interne, rezultând o autoreferenţialitate în creştere şi o îndepărtare simultană de 
fenomenologie. Empirismul ei a scăzut încontinuu, rămânând o structură matematică 
labirintică cu o relevanţă fizică neclară. 

în plus, prin dezvoltările teoretice s-a ajuns la o autoimunizare a teoriei 
împotriva verificărilor empirice, inclusiv în cazul supersimetriei.is Teoria corzilor nu 
face predicţii pentru masele particulelor supersimetrice; astfel, dacă viitoarele 
experimente în acceleratoare nu descoperă aceste particule, se poate argumenta că 
acestea au mase dincolo de gama dispozitivului experimental.^9 S-a ajuns astfel ca 


Matthias Blau şi Ştefan Theisen, „String Theory as a Theory of Quantum Gravity: A Status Report”, General 
Relativity and Gravitation 41, nr. 4 (1 aprilie 2009): 743-55, https://doi.org/10.1007/sl0714-008-0752-z. 
Riehard P Feynman, „The Feynman Leetures ou Physies”, 2013, http://www.feynmanleetures.ealteeh.edu/. 
Paul Verhagen, „Understanding the Theory of Everything: Evaluating Criticism Aimed at String Theory” 
(Amsterdam University College, 2015), 

http://www.uva.nl/binaries/content/documents/personalpages/h/a/s.deharo/en/tab-three/tab- 

three/cpitem%5B8%5D/asset. 

Lee Smolin, „A perspeetive on the landseape problem”, Foundations of Physies 43, nr. 1 (ianuarie 2013): 21- 
45, https://d 0 i. 0 rg/l 0.1007/s 10701 -012-9652-x. 

Riehard Dawid, „On the Conflieting Assessments of the Current Status of String Theory”, Preprint, aprilie 
2008, 984-96, http://philsci-archive.pitt.edu/4009/. 

Greene, The Elegant Universe. 

incapacitatea de a face previziuni cantitative este folosit ca un avantaj strategic pentru 
auto-imunizare, un aspect inedit în fizică.^o 

Dawid consideră că o confirmare a unei teorii ştiinţifice se bazează pe trei factori 
principali: 

1. existenţa unor soluţii alternative la o anumită problemă (teoreticienii corzilor 
afirmă că teoria lor este singura opţiune viabilă pentru unificare); 

2. gradul de conexiune cu teoriile deja confirmate (teoreticienii corzilor consideră 
programul lor ca o continuare naturală a programului de cercetare a fizicii 
particulelor); 

3. numărul de intuiţii/predicţii neaşteptate. 

încrederea în teorie ar depinde de conformarea cu aceşti factori, chiar în lipsa 
unei confirmări empirice. Practic, Dawid sugerează o comutare de la falsificabilitatea 
empirică la un model bayesian care defineşte probabilitatea nu "cât de des ceva se 
întâmplă", cî "ce grad de încredere ar trebui să avem în cunoaşterea noastră". 

Unii fizicieni propun să se evalueze teorii alternative la teoria corzilor. 
Principala diferenţă ar fi că teoria corzilor are ca scop rezolvarea problemei gravitaţiei 
cuantice în contextul unificării. Din păcate, multe dintre problemele teoriei corzilor 
rămân şi în teoriile alternative. Principalul rival, GCB, nu a fost încă dezvoltat suficient 
pentru a face declaraţii falsificabile. Smolin susţine alternativele au fost neglijate în 
mod constant. 21 Problema alternativelor este că în prezent nu există nicio teorie 
suficient de dezvoltată şi consolidată care să ia locul teoriei corzilor. 22 în căutarea 
"teoriei tuturor" nu pare să existe altă cale de urmat decât să continuăm să lucrăm la 
teoria corzilor (argumentul "Nu există alternative. "23 

Un realist ştiinţific ar lua în considerare doar o teorie matură bine testată care a 
prezis fapte noi. Teoria corzilor nu corespunde acestor cerinţe. Dualităţile din teoria 
corzilor întăresc această convîngere. Subdeterminarea teoriilor prin date este o 
problemă care ţine de realismul ştiinţific. Realiştii vor diferenţia prin simplitatea, lipsa 


2 ° Hedrich, „The Internai and Externai Problems of String Theory”. 

2' Lee Smolin, The Trouble With Physics: The Rise of String Theory, The Fall of a Science, and What Comes 
Next, Reprint edition (Boston u.a: Mariner Books, 2007). 

22 Joanes Lizarraga et al., „Fitting BICEP2 with defects, primordial gravitaţional waves and dust”, Journal of 
Physics: Conference Series 600 (28 aprilie 2015): 600 (2015): 012025, https://doi.org/10.1088/1742- 
6596/600/1/012025. 

22 Richard Dawid, Stephan Hartmann, şi lan Sprenger, „The No Altematives Argument’, Preprint, 24 februarie 
2013, 66.1 (2014): 213-234, http://philsci-archive.pitt.edu/9588/. 

ad-hock-ului, puterea explicativă, etc, între teorii. Alternativ, se poate argumenta că 
subdeterminarea implică doar două moduri de a descrie aceeaşi teorie. 
Subdeterminarea ar trebui să forţeze realistul ştiinţific să abandoneze fie realismul 
semantic, fie realismul epistemic.24 

Pozitiviştii logici tradiţionali sunt un fel de anti-realisti, considerând că partea 
cognitivă semnificativă a unei teorii este limitată la conţinutul ei empiric. Deci, teoria 
corzilor nu ar fi acceptată în situaţia actuală. Dacă teoria corzilor ar avea în viitor un 
succes empiric, dualităţile ar fi considerate doar ca echivalente semantic, deoarece 
numai conţinutul empiric ar fi considerat ca relevant. 


Matsubara, „Realism, Underdetermination and String Theory Dualities”. 

